רות אלבז

רות אלבז (נולדה ב-12 ביוני 1988) היא קופירייטירית, תסריטאית, אשת תקשורת ואושיית רשת ישראלית.

ביוגרפיה 
אלבז נולדה וגדלה עם אחותה התאומה נעמי בבת ים בבית דתי, ובגיל 20 יצאה בשאלה. ביצעה שירות לאומי בבית החולים אסף הרופא.

בוגרת תואר ראשון בתקשורת ומדע המדינה מאוניברסיטת בר-אילן, וכן לימודי קופירייטינג בבית ספר תרצה גרנות ACC אותם סיימה בהצטיינות.

החלה את דרכה המקצועית כקופירייטרית במשרד פרסום, ובשנת 2016 החלה לכתוב ולהשתתף כשחקנית בתוכנית הסאטירה היומית "לילה טוב עם אסף הראל", במשך עונה אחת.

בשנת 2017 כתבה והגישה פינה קבועה בתוכנית "מועדון תרבות" וכן השתתפה כפאנליסטית קבועה בתוכנית הבידור "עד כאן!", בתאגיד השידור כאן 11. הייתה חברה קבועה בצוות הכותבים של תוכנית הסאטירה "ארץ נהדרת" בעונתה ה-14, וכן בפיתוח התכנים של העונה ה-15. בנוסף כתבה בקביעות לאתר Time Out תל אביב.

בשנת 2019 ניהלה את תוכני הדיגיטל ואת ערוצי המדיה הדיגיטלית של מפלגת העבודה ויושב הראש שלה, אבי גבאי, במהלך קמפיין הבחירות לכנסת ה-21.

בשנת 2020 השתתפה בעונה העשירית של תוכנית המציאות "האח הגדול" והודחה שלישית. לאחר שהודחה הצטרפה כפאנליסטית לתוכנית האקטואליה "חי בלילה".

מפברואר 2021 יוצרת ומגישה, יחד עם ענבר וייס, את הפודקאסט "עגלה ריקה", מבית אתר "הארץ", שעוסק בעולם הדתיים לשעבר והיוצאים בשאלה, ובתווך שבין העולם הדתי לעולם החילוני.

ביולי 2021 החלה להגיש אחת לשבועיים את התוכנית "ציפורי לילה מצייצות" בגלי צה"ל, יחד עם יעל שבח.

בנוסף, מופיעה אלבז לסירוגין כחברת פאנל בתוכנית "חדשות הבוקר" בערוץ קשת 12.

עובדת כמגישה, קופירייטרית ויוצרת תוכן במחלקת הדיגיטל של כאן – תאגיד השידור הישראלי. מתגוררת בתל אביב-יפו.

פעילות ברשתות החברתיות 
אלבז פעילה מאוד ברשתות החברתיות, בעיקר בטוויטר, ומרבה לכתוב בנושאים של פוליטיקה, חברה ותקשורת. ציוציה מצוטטים בקביעות בכתבות בתקשורת העוסקות ברשתות החברתיות.

בשנת 2017 הובילה את קמפיין גיוס הכספים של יוזמת "לילה טוב" למאבק בהטרדות מיניות בחיי הלילה של תל אביב, שהפכה לעמותה לאחר הגיוס.

קישורים חיצוניים 

 
 
 רות אלבז ומוריה קור בתוכנית "המזנון", בערוץ כנסת, 12 ביולי 2020

הערות שוליים 

אנשי תקשורת להט"בים ישראלים
בוגרות שירות לאומי
בוגרות אוניברסיטת בר-אילן
מגישות ציפורי לילה
מתחרי האח הגדול (ישראל)
פעילות אינטרנט ישראליות
תאומים ישראלים
תסריטאיות טלוויזיה ישראליות
בוגרי אוניברסיטת בר-אילן
מגישי ציפורי לילה
תסריטאי טלוויזיה ישראלים
פעילי אינטרנט ישראלים
פרסומאיות ישראליות
פרסומאים ישראלים
יוצאות בשאלה להט"ביות
סאטיריקנים ישראלים
סאטיריקניות ישראליות
שחקניות קולנוע וטלוויזיה ישראליות
שחקני קולנוע וטלוויזיה ישראלים
תל אביב-יפו: אישים
נשות תקשורת ישראליות
סגל תאגיד השידור הישראלי - הנהלה ודיגיטל
להט"ביות ישראליות
ישראליות שנולדו ב-1988
ישראלים שנולדו ב-1988